Carlos XV de Suecia

Carlos XV de Suecia, nado en Estocolmo o 3 de maio de 1826 (como Karl Ludvig Eugen Bernadotte),  e finado en Malmö o 18 de setembro de 1872,Darryl Lundy, Xenealoxía de Carlos XV de Suecia (Carl XV Bernadotte, King of Sweden) en The Peerage . foi rei de Suecia e de Noruega desde 1859 até a súa morte (en Noruega adoptou o nome de Carlos IV).

Era o fillo máis vello do rei Óscar I e da raíña Xosefina. Foi o primeiro monarca da dinastía Bernadotte nado en Suecia.Cronholm, Neander N. (1902): A History of Sweden from the Earliest Times to the Present Day. Volume 2. Capítulo 41, pp. 289-299. (Ver dixitalizado).

Casou o 19 de xuño de 1851 coa princesa Luísa dos Países Baixos.

 Traxectoria 
Naceu no Palacio Real de Estocolmo e ao seu nacemento foille outorgado o título de príncipe herdeiro e o de duque de Escania. Foi brevemente vicerrei de Noruega, entre 1856 e 1857. Asumiu a rexencia o 25 de setembro 1857 ante a enfermidade de seu pai. Cando Óscar I faleceu, Carlos foi nomeado monarca dos reinos unidos de Suecia e Noruega. En Suecia foi coroado o 3 de maio de 1860 e, en Noruega, o 5 de agosto do mesmo ano.

Foi un defensor e promotor do escandinavismo e da solidariedade política entre os tres reinos nórdicos (Suecia, Noruega e Dinamarca). Estableceu relacións de amizade co rei Frederico VII de Dinamarca, ao que lle prometeu en xullo de 1863 axuda militar para protexer o ducado de Schleswig da invasión prusiana. O apoio militar, porén, nunca chegou por motivos políticos internos en Suecia.

O rei fortaleceu e cambiou radicalmente a política interna sueca coa reforma do parlamento. En 1860 o monarca lanzou a súa proposta de "estado democrático" e, tras discutilo cos membros do seu goberno, en 1863 o primeiro ministro Louis De Geer presentou unha proposta de reforma que rompía coa conformación do parlamento dos estados.Louis de Geer, Minnen ["Recordos"] del 1 Sthlm 1892 s 157 f. Despois de cerca de tres anos de discusión, a reforma foi aprobada o 22 de xuño de 1866.

Tamén se modificaron as leis municipais e se concedeu ás mulleres o dereito ao voto por primeira vez nas eleccións municipais. Durante o seu reinado a liberdade relixiosa foi estendida ao ámbito xurídico e político.

Houbo novas leis penais e continuou coa política de desenvolvemento económico de Óscar I, que comprendeu unha mellora significativa das infraestruturas e o impulso da industrialización, construíndose ademais unha ampla rede de comunicacións ferroviarias.

A comezos de 1871 decaeu a súa saúde, coincidindo coa morte da súa esposa a raíña Luísa o 30 de marzo de 1871. Despois dunha viaxe de descanso a Aquisgrán, o rei viviu un tempo no Palacio de Ulriksdal, nas aforas de Estocolmo, de onde se mudou a Malmö. Nesta cidade faleceu o 18 de setembro de 1872. O seu corpo foi sepultado na Igrexa de Riddarholmen de Estocolmo.

Ante a falta de fillos varóns (o seu fillo Carlos falecera dezaoito anos antes), foi sucedido polo seu irmán o duque Óscar. O seu neto Carlos de Dinamarca converteríase en rei de Noruega, co nome de Haakon VII.

 Familia 
Casado con Luísa dos Países Baixos, tivo dous fillos:
Luísa (1851 - 1926). Casou con Frederico VIII de Dinamarca.
Carlos Óscar Guillerme Frederico (1852 - 1854). Duque de Södermanland.

Carlos tamén tivo un fillo ilexítimo, Carl Johan Bolander, nado o 4 de febreiro de 1854, e que foi o pai do bispo Nils Bolander,Carl-Erik Sahlberg en Nils Bolander diktare och predikant. ISBN 91-86112-39-2, p. 11. Resumo . e unha filla, Ellen Svensson Hammar, nada o 28 de outubro de 1865 e finada en 1931. Así mesmo, hai rumores de que tiña máis fillos extraconxugais.Lagerqvist & Åberg en King and Rulers of Sweden. ISBN 91-87064-35-9, p. 48.

 Vida intelectual 
280px|miniatura|esquerda|Vista de Värmdö (1865).
Durante o seu cargo como vicerrei de Noruega, Carlos compuxo contos en prosa. De regreso a Suecia trataría sen éxito de obter un premio na Academia Sueca. Escribiu tamén algúns ensaios políticos e de administración do exército.

A súa obra literaria máis coñecida son dúas coleccións de poemas: Unha colección de poemas de C. e Pequenos poemas de C., que serían traducidas a varios idiomas.

Foi coleccionista de arte e alentou o desenvolvemento da arte nacional sueca e norueguesa.

Tamén desempeñou con talento a pintura, representando principalmente paisaxes típicos de Escandinavia. A súa colección incluía case 500 pinturas, principalmente de artistas suecos.

Gran parte da súa colección de arte e artesanado foi doada ao Estado sueco no seu testamento. As pinturas da súa autoría áchanse nos principais museos de arte suecos e nalgunhas galerías norueguesas.

Algunhas das súas pinturas:
 Vista desde Värmdö (1865)
 Vista de Ulriksdal (1868)
 Paisaxe norueguesa á luz da alba (década de 1860)
 Xunto ao arroio do bosque (1872)

 Galería de imaxes 

 Escudos de armas 

 Antepasados 

Precedido por:Óscar IRei de Suecia1859 - 1872Sucedido por:Óscar IIRei de Noruega1859 - 1872

 Notas 

 Véxase tamén 

 Bibliografía 
 Edholm, Erik af (1944): Svunna dagar: ur förste hovmarskalken Erik af Edholms dagböcker. Upplevelser under Karl XIV Johans och Oskar I:s tid. Stockholm: Norstedt & Söner. .
 McNaughton, Arnold (1973): The book of kings: A royal genealogy. Volume 1. Londres: Garnstone Press. ISBN 978-0-9003-9119-4 .
 Sandberg, Thorsten (1999): "Reformprinsen". Lund: Populär historia. ISSN 1102-0822. Libris 2819517 .

 Outros artigos 
 Óscar I de Suecia
 Xosefina de Leuchtenberg
 Casa de Bernadotte

 Ligazóns externas 
 A. Geffroy "La Suède sous le roi Charles XV" en Wikisources .
 Cecilia Bååth-Holmberg (1891): Carl XV som enskild man, konung och kostnär (Carlos XV como un home individual, rei e artista pintor) pp. 612 e ss. .
 Darryl Lundy, Xenealoxía de Carlos XV de Suecia (Carl XV Bernadotte, King of Sweden) en The Peerage .
 Erik Thyselius (1910): Karl XV och hans tid (Carlos XV e o seu tempo), pp. 53 e ss., en Projet Runeberg .
 Charles XV en Chisholm, Hugh: Encyclopædia Britannica (11ª ed.) Cambridge University Press.

Categoría:Reis de Suecia
Categoría:Reis de Noruega
Categoría:Nados en Estocolmo
Categoría:Nados en 1826
Categoría:Finados en 1872
Categoría:Pintores de Suecia
Categoría:Escritores en lingua sueca
Categoría:Alumnos da Universidade de Uppsala